Οι ανταποκριτές μας στην Κέρκυρα βρέθηκαν στην καρδιά των γεγονότων και, έτσι, μπορούμε να σας ενημερώσουμε για όλες τις λεπτομέρειες για την εκρηκτική διαμάχη εκεί.

Οι ολιγαρχικοί, μετά την δίκη του Πειθία, συγκαλούν συνέλευση με το λαό, στην οποία τους ανακοινώνουν τις αποφάσεις τους, ότι δηλαδή θα παραμείνουν ουδέτεροι κατά την διάρκεια του Πελοποννησιακού Πολέμου. Στέλνουν, λοιπόν, πρεσβευτές στην Αθήνα για να μιλήσουν στους Αθηναίους και να πείσουν τους δημοκρατικούς της Κέρκυρας, οι οποίοι είχαν φύγει με ένα αθηναϊκό πλοίο από την Κέρκυρα, να μην προβούν σε πράξεις που θα ανατρέψουν το πολίτευμα. **Οι Αθηναίοι συνέλαβαν τους πρεσβευτές και τους στέλνουν στην Αίγινα.**

Η Κόρινθος αντιδρά στην κίνηση των αθηναίων, στέλνοντας πολεμικό πλοίο στην Κέρκυρα. Οι ολιγαρχικοί δέχονται την συμμαχία με τους κορινθίους και ξεκινάει η εμφύλια σύρραξη της Κέρκυρας, μεταξύ ολιγαρχικών και δημοκρατικών. Οι δύο παρατάξεις διεκδικούν περιοχές και προσπαθούν να επηρεάσουν τους δούλους να τους βοηθήσουν, με τους δημοκρατικούς να έχουν το πάνω χέρι. Τι θα ακολουθήσει ;



Από την Κέρκυρα για το 3ο Λύκειο Καβάλας

Οι συντάκτες

Κουρτίδου Αναστασία

Κωνσταντινίδης Δημήτριος

Κώστας Παντελής

Ξυδά Ευαγγελία

Σημειώσεις

1.Οι ολιγαρχικοί συγκαλούν συνέλευση με το λαό, στην οποία τους ανακοινώνουν τις αποφάσεις τους. Στέλνουν πρεσβευτές στην Αθήνα για να μιλήσουν στους Αθηναίους και δημοκρατικούς. Οι Αθηναίοι συλλαμβάνουν τους πρεσβευτές.

2.Έρχεται πολεμικό κορινθιακό πλοίο στην Κέρκυρα. Δημοκρατικοί και ολιγαρχικοί χωρίζονται σε παρατάξεις και καταλαμβάνουν περιοχές. Οι δύο παρατάξεις προσπαθούν να πάρουν με το μέρος τους, τους δούλους.